โมตืยลอค

"**โมตืยลอค**" (, )เป็นเพลงโดยนัสตยา กราฟเชนโก นักร้องชาวเบลารุส ซึ่งเธอประพันธ์ขึ้นร่วมกับนิโคไล โซซิน เพลงนี้วางจำหน่ายเมื่อวันที่ 11 กรกฎคม ค.ศ. 2025 และเป็นตัวแทนของเบลารุสในการประกวดดนตรีนานาชาติอินเตอร์วิชันปี 2025 เพลงนี้ขึ้นสูงสุดที่อันดับ 37 ในเบลารุสแอร์เพลย์

## การพัฒนาและแนวเพลง
เพลงนี้ได้ประพันธ์เนื้อร้องขึ้นโดยนัสตยา กราฟเชนโก และดนตรีประพันธ์โดยนิโคไล โซซิน โปรดิวเซอร์รายการโทรทัศน์ชาวยูเครนที่รู้จักกันในประเทศเบลารุสในฐานะนักแต่งเพลงที่ทำงานให้กับ ** รายการแสดงความสามารถทางดนตรีของเบลารุสซึ่งออกอากาศทางช่องเบลารุส-1

เมื่อวันที่ 30 พฤษภาคม พ.ศ. 2568 นักร้องกล่าวในการสัมภาษณ์กับสำนักงานโทรเลขเบลารุสว่าในขณะนั้นเพลงนี้ยังไม่มีชื่อ

ศิลปินกล่าวในคอมเมนต์สำหรับ *เปียวืยอินโฟร์มาซิอนนืย* ของเบลเตเลเรดิโอ ว่าเพลงนี้อุทิศให้กับผู้ที่กำลังมองหาพลังในการเอาชนะความท้าทายและเชื่อมั่นในตัวเอง เพลงนี้เป็นการเตือนใจว่าเราทุกคนสามารถทำให้ความฝันเป็นจริงได้

นอกจากนี้ ในข่าวประชาสัมพันธ์ของอินเตอร์วิชันยังได้ระบุด้วยว่าเพลงนี้มีพื้นฐานมาจากเรื่องราวส่วนตัวของผู้แต่ง บทความระบุว่า นัสตยา กราฟเชนโกได้แต่งเพลงนี้ในช่วงเวลาที่ยากลำบากในชีวิต เมื่อสถานการณ์ภายนอก ความกลัว และความไม่แน่นอนภายในเกือบบีบบังคับให้เธอละทิ้งความฝันที่จะเป็นนักร้อง อย่างไรก็ตาม เธอเข้าใจว่าหนทางเดียวที่จะก้าวไปข้างหน้าคือการเชื่อมั่นในตัวเองและก้าวต่อไป และเธอไม่ยอมแพ้ นาสยาถ่ายทอดประสบการณ์ของเธอในเพลงนี้ผ่านภาพของผีเสื้อกลางคืน ซึ่งเป็นสัญลักษณ์ของการเปลี่ยนแปลงและความหวัง เนื้อเพลงเต็มไปด้วยอุปมาอุปไมย หน้ากาก ตุ๊กตาพอร์ซเลนที่บอบบาง และน้ำตาคริสตัล ล้วนเป็นสัญลักษณ์ของภาพลวงตาและความเปราะบางของมนุษย์ แต่แก่นแท้ของเพลงนี้ คือ "ฉันยังมีชีวิตอยู่" บอกว่าเราทุกคนสามารถเอาชนะความยากลำบากใดๆ ก็ได้

## การประชาสัมพันธ์
เมื่อวันที่ 9 กรกฎาคม ค.ศ. 2025 เบลเตเลเรดิโอ สถานีโทรทัศน์แห่งชาติเบลารุส ได้ยืนยันว่าเพลงนี้จะถูกแสดงสดครั้งแรกในวันถัดไปในงานสลาเวียนสกีบาซาร์อินวีเจบสค์

เพลงรุ่นสตูดิโอได้เปิดตัวอย่างเป็นทางการเกิดขึ้นเมื่อวันที่ 11 กรกฎคม ค.ศ. 2025 ผ่านชช่องยูทูบของ ภายหลังการเผยแพร่คลิปการแสดงบนโลกออนไลน์

เพลงนี้เปิดตัวไปยังบริการสตรีมมิ่งทั้งหมดเมื่อวันที่ 22 กรกฎาคม ค.ศ. 2025 ผ่านเฮดไลน์มิวสิก

มิวสิกวิดีโอสำหรับเพลงนี้กำกับโดยโอกซานา รัสสกาโซวา ผู้กำกับชาวรัสเซีย

## การประกวดดนตรีนานาชาติอินเตอร์วิชันปี 2025

### การคัดเลือกภายใน
เมื่อวันที่ 28 กุมภาพันธ์ ค.ศ.2025 เบลเตเลเรดิโอ สถานีโทรทัศน์แห่งชาติเบลารุส ได้เปิดช่องทางการส่งผลงานเพื่อเข้าประกวดอินเตอร์วิชัน 2025

เมื่อวันที่ 19 พฤษภาคม 2025 เบลเตเลเรดิโอได้ประกาศว่านัสตยา กราฟเชนโก เป็นผู้ได้รับเลือกจากผู้เข้าแข่งขันทั้งหมด 37 รายให้เป็นตัวแทนของประเทศเบลารุสในการแข่งขันอินเตอร์วิชัน 2025 โดยทางสถานีโทรทัศน์ได้ยืนยันว่าเธอได้รับการคัดเลือกจากกลุ่มเป้าหมายที่ได้รับการแต่งตั้งเป็นพิเศษ ซึ่งมีสมาชิก 8 ใน 13 คนโหวตให้กับกราฟเชนโก

### ในอินเตอร์วิชัน
การประกวดดนตรีนานาชาติอินเตอร์วิชันปี 2025 จะจัดขึ้นที่ไลฟ์อะรีนาในโนโวอิวานอฟสโกเย ประเทศรัสเซีย และจะประกอบด้วยรอบชิงชนะเลิศในวันที่ 20 กันยายน ค.ศ. 2025 ในระหว่างการจับฉลากการจัดสรรที่จัดขึ้นเมื่อวันที่ 12 สิงหาคม ค.ศ. 2025 เบลารุสได้รับการจับฉลากให้ทำการแสดงในลำดับที่ 21 หลังจากการประกาศผลแล้ว กราฟเชนโกได้อันดับที่หก คะแนนรวม 341 คะแนน

## ชาร์ต

### ชาร์ตรายสัปดาห์

### ชาร์ตรายเดือน

## หมายเหตุ

## อ้างอิง

หมวดหมู่:เพลงจากประเทศเบลารุส
หมวดหมู่:เพลงในปี พ.ศ. 2568
หมวดหมู่:ประเทศเบลารุสในการประกวดดนตรีนานาชาติอินเตอร์วิชันปี 2025
หมวดหมู่:เพลงที่ร่วมการประกวดดนตรีนานาชาติอินเตอร์วิชันปี 2025